Michaił Gorbaczow

Michaił Sergejewicz Gorbaczow (rus. Михаил Сергеевич Горбачёв; rodz. 2 marca 1931 we Stawropolu, um. 30 śyrpńa 2022 we Moskwje) – radźecki a ruski polityk, uostatńi prziwůdca Kůmůńistycznyj Partyji Sowjeckigo Sojusza a jedyny prezydynt Sojusza Socjalistycznych Sowjeckich Republik. Uod 1952 bůł partyjnym funkcyjonarjuszym we KPSS. Po umrzyńu Kůnstantina Czerńenki uostoł Generalnym Sekrytorzym we Centralnym Kůmiteće KPSS, a uogłośił nowo polityka "głastost'i" a "pjerjestrojki" (uotwartośći a przebudowy). Cechůma tyj reformy bůło złagodzyńe cenzury a wjynkszy liberalizm we gospodarce a polityce. Stoł śe fest popularny na Zachodźe. Jygo polityka doła możliwość ku pokojowym przemjanom we Strzodkowyj a Wschodńij Ojropje, we tym zjydnoczyńo Mjymcůw. We 1990 roku dostoł pokojowo nadgroda Nobla.

Kategoryjo:Rodzyńi we 1931
Kategoryjo:Umarći we 2022
Kategoryjo:Prziwůdcy SSRR
Kategoryjo:Ruske politykery
Kategoryjo:Lauryjaty Pokojowyj Nadgrody Nobla